ΓΡΑΠΤΗ ΕΡΩΤΗΣΗ P-2359/00

υποβολή: Marialiese Flemming (PPE-DE) προς την Επιτροπή

(7 Ιουλίου 2000)

Θέμα: Πυρηνικός σταθμός Temelin

Γνωρίζει η Επιτροπή:

- ότι το Υπουργείο Περιβάλλοντος της Τσεχίας έχει διαπιστώσει, σε 13 διαδικασίες κατασκευαστικών μετατροπών, στο πλαίσιο του έργου του πυρηνικού σταθμού Temelin, την απουσία ελέγχων για την αξιολόγηση των επιπτώσεων στο περιβάλλον και ότι χαρακτηρίζει την παρούσα κατάσταση παράτυπη"

- ότι ο Υπουργός Περιβάλλοντος της Τσεχίας κ. Kuzwart απαιτεί τη διεξαγωγή των ελέγχων για την αξιολόγηση των επιπτώσεων στο περιβάλλον που δεν έχουν ακόμη διενεργηθεί"

- ότι ενδεχόμενη τροφοδότηση με καύσιμα και ενεργοποίηση του Μπλοκ 1 του πυρηνικού σταθμού Temelin πριν από την ολοκλήρωση των προαναφερθέντων ελέγχων θα συνιστούσε ανεπίτρεπτη προεξόφληση της έκβασής τους, θέτονταςπό αμφισβήτηση το σημαντικό αυτό εργαλείο"

- ότι, μέχρι σήμερα, δεν έχουν τεθεί στη διάθεση ούτε της τσεχικής ούτε της διεθνούς κοινής γνώμης λεπτομερή στοιχεία σχετικά με τις προδιαγραφές ασφαλείας του πυρηνικού σταθμού Temelin, τα οποία να επιτρέπουν την αξιολόγηση του επιπέδου ασφαλείας που έχει επιτευχθεί"

- ότι μία βεβιασμένη ενεργοποίηση του σταθμού πριν από τη διασάφηση όλων των εκκρεμών ζητημάτων συνεπάγεται αυξημένους κινδύνους και, ενδεχομένως, οικονομική ζημία;

Είναι η Επιτροπή διατεθειμένη:

- να ζητήσει από την κυβέρνηση της Δημοκρατίας της Τσεχίας να μεριμνήσει, ώστε, στο πλαίσιο της διεξαγωγής των ελέγχων για την αξιολόγηση των επιπτώσεων στο περιβάλλον στον πυρηνικό σταθμό Temelin, να εκχωρηθούν στις γειτονικές χώρες όλα τα δικαιώματα που προβλέπονται στη Σύμβαση του Espoo"

- να ζητήσει, επιπλέον, από την κυβέρνηση της Δημοκρατίας της Τσεχίας, να διασφαλίσει ότι τόσο οι φορείς εκμετάλλευσης του Temelin όσο και η κρατικήπηρεσία πυρηνικού ελέγχου SUJB θα θέσουν στη διάθεση της τσεχικής και της διεθνούς κοινής γνώμης λεπτομερή στοιχεία που να καθιστούν δυνατή, και σε επίπεδο εμπειρογνωμόνων, την αξιολόγηση του επιπέδου ασφαλείας που έχει επιτευχθεί στο Temelin"

- να ζητήσει από το Κοινοβούλιο της Δημοκρατίας της Τσεχίας να εγγυηθεί, στο πλαίσιο των ελέγχων για την αξιολόγηση των επιπτώσεων στο περιβάλλον, το σεβασμό των δικαιωμάτων των πολιτών των γειτονικών χωρών, επικυρώνοντας, το συντομότερο δυνατό, τη Σύμβαση του Espoo;

Απάντηση του κ. Verheugen εξ ονόματος της Επιτροπής

(1 Αυγούστου 2000)

Η Επιτροπή παρακολουθεί την εσωτερική πολιτική της Τσεχίας καθώς και τις νομικές συζητήσεις που διεξάγονται για το θέμα του πυρηνικού σταθμού ηλεκτροπαραγωγής του Τemelin, καθώς και την εφαρμογή της ισχύουσας τσεχικής νομοθεσίας στον τομέα της εκτίμησης των περιβαλλοντικών επιπτώσεων.

Η εκτίμηση των επιπέδων ασφαλείας του πυρηνικού σταθμού του Temelin εμπίπτει αποκλειστικά στην αρμοδιότητα της τσεχικής εθνικής αρχής που είναιπεύθυνη για τη ρύθμιση θεμάτων πυρηνικής ασφάλειας. Η εθνική νομοθεσία περιλαμβάνει ρυθμίσεις σχετικά με την κρατική συμμετοχή στις διαδικασίες εκτίμησης των περιβαλλοντικών επιπτώσεων.

Ενώ την ευθύνη της πυρηνικής ασφάλειας έχουν ο φορέας εκμετάλλευσης και η κρατικήπηρεσία ελέγχου, τον οικονομικό κίνδυνο της λειτουργίας του σταθμού αναλαμβάνει αποκλειστικά ο φορέας εκμετάλλευσης.

Στο πλαίσιο της εταιρικής σχέσης για την προσχώρηση της Τσεχικής Δημοκρατίας, η Επιτροπή θεωρεί τη μεταφορά του κεκτημένου όσον αφορά την εκτίμηση των περιβαλλοντικών επιπτώσεων ως βραχυπρόθεσμη προτεραιότητα. Μέχρι στιγμής, η Τσεχική Δημοκρατία δεν έχει επικυρώσει τη Σύμβαση του Έσπου για την εκτίμηση των περιβαλλοντικών επιπτώσεων σε διασυνοριακό επίπεδο. Η Επιτροπή, στο πλαίσιο της προσεχούς έκθεσης προόδου, θα συμπεριλάβει και την περαιτέρω πρόοδο της Τσεχίας όσον αφορά τηνιοθέτηση του κεκτημένου.

Η Επιτροπή θα συνεχίσει να παροτρύνει την Τσεχική Δημοκρατία προκειμένου η τελευταία ναιοθετήσει έγκαιρα το κεκτημένο ενόψει της προσχώρησης.